Trakų apskritis (1413–1795)
Trakų apskritis (lenk. Powiat trocki) – LDK administracinis-teritorinis vienetas dabartinės Lietuvos pietrytinėje ir pietinėje dalyje. Egzistavo nuo XV a. iki 1795 m. Centras – Trakai. Priklausė Trakų vaivadijai. Vėliau gerokai mažesnėse teritorijose apskritis buvo atkurta Rusijos imperijoje ir XX a. Didžiąją dalį istorijos apskritis apėmė teritorijas, kur dabar yra Trakų, Elektrėnų, Kaišiadorių, Alytaus, Varėnos, Šalčininkų, Lazdijų, Kalvarijos rajonų savivaldybės. Nemaža dalimi sutampa su etnografiniu Dzūkijos regionu.